Assassin's Creed II
Assassin's Creed II – veiksmo ir nuotykių bei stealth žanrų kompiuterinis žaidimas; 2-oji „Assassin's Creed“ žaidimų serijos dalis. Žaidimas pristatytas 2009 m. lapkričio 17 d. Xbox 360 ir PlayStation 3 žaidimų konsolėms. 2010 m. pasirodė Windows ir Mac OS X versijos. Žaidimą sukūrė „Ubisoft Montreal“ studija, platino „Ubisoft“. Žaidimas buvo komerciškai sėkmingas ir sulaukė labai palankaus kritikų įvertinimo. Metacritic.com suvestinės duomenimis vidutiniškai žaidimas kritikų įvertintas 91 balais iš 100. „Assassin's Creed II“ buvo nominuotas geriausio metų žaidimo apdovanojimui ign.com ir gamespot.com tinklalapiuose. 2010 m. gegužės duomenimis, žaidimo parduota virš 9 mln kopijų.